Sutomorė
Sutomorė (serb. Сутоморе, it. Spizza) – kurortinis miestelis Juodkalnijoje, Adrijos jūros pakrantėje, Baro opštinoje, maždaug 10 km į šiaurės vakarus nuo Baro. Virš 1 800 gyventojų. Gyvenvietė įsikūrusi prie Belgrado-Baro geležinkelio bei Adrijos plento. Sutomorėje yra 2 km ilgio paplūdimys. Miestelis mėgiamas vidutines pajamas gaunančių gyventojų, kadangi yra pigesnis nei Budva ir lengvai pasiekiamas iš Podgoricos.